Stadionul Jornalista Mário Filho, cunoscut mai ales sub numele Estádio do Maracanã ("Stadionul Edson Arantes do Nascimento"), este un stadion din Rio de Janeiro, Brazilia. El este deținut de Guvernul statului Rio de Janeiro și este denumit după cartierul Maracanã din Rio de Janeiro. A fost inaugurat în anul 1950 pentru a putea găzdui meciuri de la Campionatul Mondial de fotbal din 1950. De atunci a fost folosit în special pentru meciurile de fotbal ale echipelor din Rio de Janeiro, între care Botafogo, Flamengo, Fluminense și Vasco da Gama. De asemenea, a găzduit numeroase alte evenimente sportive, dar și culturale. Recordul de asistență a fost atins la finala Mondialului din 1950, cu 199.854 de spectatori. Stadionul a fost reconstruit parțial pentru Cupa Confederațiilor FIFA 2013 și Campionatul Mondial de fotbal din 2014, campionatul mondial revenind în Brazilia din nou pentru prima dată după cel din 1950. Pe acesta stadion va avea loc finala Campionatul Mondial din 2014, și, de asemenea el va găzdui ceremoniile de deschidere și închidere de la Jocurile Olimpice de vară din 2016.